הוועדה המיוחדת לדיון בהלס"י בנושא קשיים ברפורמה בשירות המדינה, כנסת 20, פרוטוקול מספר 12, 2016-06-29 08:30

רועי פולקמן: בוקר טוב, אני פותח את הישיבה המסכמת של הוועדה המיוחדת לנושא הרפורמה בשירות המדינה.

רועי פולקמן: הסבר על הפרוצדורה: קיימנו כבר ישיבה מסכמת עם כל השותפים - נציב שירות המדינה, הנציבות, ארגוני החברה האזרחית ומשרדי הממשלה - ביום שני השבוע.

רועי פולקמן: הוצג מסמך ההמלצות המלא בפני כל חברי הוועדה, הוא סגור ב-90%.

רועי פולקמן: מכיוון שרציתי לתת לחברי הכנסת זמן להגיב לא הצבענו על מסמך ההמלצות ביום שני.

רועי פולקמן: כיון שעל-פי החלטת ועדת הכנסת תוקף הוועדה המסתיים ב-30 ביוני ולא רצינו לייצר עוד בקשה ועוד הארכה מיוחדת רק בשביל ההליך הפורמלי של האישור, זימנו שוב ישיבה הבוקר - יום אחד לפני היום האחרון למועד תוקפה של הוועדה המיוחדת - כדי לאשר פורמלית את המלצות הוועדה.

רועי פולקמן: פנינו שוב לכל חברי הוועדה להערות, ואותם חברי ועדה שהיו בדיון וגם פנו ואמרו שיש להם הערות, גם פנינו אליהם באופן אישי.

רועי פולקמן: מנהלת הוועדה פנתה באופן אישי טלפוני, והם העבירו הערות שיוכנסו להערות הדוח המסכם, ונאשר אותו הבוקר עם ההערות של חברי הוועדה.

רועי פולקמן: יתכן שלא בפרק ההערות אלא באופן רחב יותר יהיו עוד הערות בשוליים שיתקבלו מהארגונים.

רועי פולקמן: ככל שיהיו, אם יהיו דברים מהותיים - נביא אותם בפני חברי הוועדה; דברים נוספים הם כבר בתוך ההמלצות שמאושרות כרגע.

רועי פולקמן: לא יהיה שום שינוי מהותי בפרק ההמלצות.

רועי פולקמן: אם יהיו הערות או דיוקים לפני הנחת המסמך על שולחן המליאה – אם יהיה משהו מהותי נביא לתשומת לב הוועדה, אבל אין כוונה כזאת שיהיו שינויים.

רועי פולקמן: עכשיו נאשר את פרק ההמלצות כפי שהוצג לחברי הוועדה וכפי שחברי הוועדה שרצו בכך העירו לעניין.

רועי פולקמן: חלק מההערות, למשל של חבר הכנסת טרכטנברג, נאמרו בדיון עצמו ונכנסו.

רועי פולקמן: התקבלו עוד הערות מחברי כנסת נוספים – מחברת הכנסת ישראל אייכלר ומחברת הכנסת עאידה תומא סלימאן.

רועי פולקמן: אעבור באופן מהיר על ההמלצות ונראה איפה הוספנו הערות.

רועי פולקמן: בעקבות הדיון והערות חברי הכנסת הוספנו פרק של המלצות כלליות.

רועי פולקמן: אני מבקש שהוא יהיה בתחילת המסמך, לפני הפירוט.

רועי פולקמן: יש הערה שמדברת על השלטון המקומי, מכיוון שרוב הרפורמה עסקה במשרדי הממשלה.

רועי פולקמן: יש כאן פירוט של ההמלצות שמונחות בפני הוועדה, אז אני עובר על זה.

רועי פולקמן: "השלטון המקומי כולל בתוכו שליש מעוברי המגזר הציבורי המועסקים על ידי 257 רשויות מקומיות וגופים נלווים להם (איגודי ערים, ועדות מרחביות, תאגידים עירוניים).

רועי פולקמן: מדובר בגוף שמהווה מצד אחד גוף דמוקרטי שלטוני מקומי ומצד שני זרוע ארוכה של השלטון המרכזי.

רועי פולקמן: יש לפעול כך שתוגדר ותבוצע רפורמה מקיפה אף ביחס לניהול ההון האנושי במגזר חשוב וקריטי זה, בשינויים המחויבים לאור המאפיינים השונים של השלטון המקומי ביחס לשירות המדינה בחקיקה, ביחסי העבודה ובמציאות והשוני הקיים בין הרשויות השונות.

רועי פולקמן: בהתאם, מומלץ כי תוקם על ידי שר הפנים ועדה ציבורית שתנסח עקרונות לרפורמה מקיפה לשלטון המקומי בדגש על שינוי חקיקה והסכמי שכר נדרשים וחיזוק יכולת משרד הפנים לסייע לרשויות המקומיות בתחום חשוב זה במסגרת תכניות ארגוניות שונות.

רועי פולקמן: " זה נושא השלטון המקומי.

רועי פולקמן: התוספת הזאת נאמרה בדיון המסכם, ונכניס אותה.

רועי פולקמן: "על משרד ראש הממשלה לקדם את פתרונות המחשוב שיוכלו לתמוך ברפורמה ובחדשנות בתחום ההון האנושי וזאת בזמן קצר ובלא עיכובים.

רועי פולקמן: " גם זו הערה מהדיון המסכם, רק ניסחנו אותה בעקבות הערות חברי הוועדה.

רועי פולקמן: יש לי רק בקשה להכניס כפתיח.

רועי פולקמן: בפרק המכרזים לא היו שינויים מהנוסח שהוצג בפני הוועדה.

רועי פולקמן: סטודנטים בשירות המדינה – לדעתי גם לא היו שינויים מהנוסח שהוצג לחברי הוועדה ביום שני.

רועי פולקמן: הוספנו בהאצלת סמכויות מנציבות שירות המדינה: על הנציבות לפעול לקבלת מעמד של רגולטור קובע סטנדרטים, מבצע דוחות והכשרות, מודד ומבקר את משרדי הממשלה, אך לא גוף המבצע בעצמו את כלל הליכי ניהול ההון האנושי.

רועי פולקמן: גם זה כתוצאה מהדיון שהתקיים ביום שני וההערות שהתקבלו ביום שני.

רועי פולקמן: בפרק הסטודנטים יש הערה של עאידה, שאמרה: פיתוח תוכניות עתודה והתמחות ייחודיות לאוכלוסיות הזכאיות לייצוג הולם בשירות המדינה על-פי חוק.

רועי פולקמן: הערה חשובה שנכניס אותה, התקבלה מחברת הוועדה עאידה תומא.

רועי פולקמן: נוסיף את ההערה הזאת למסמך ההמלצות.

רועי פולקמן: גם בפרק האצלת הסמכויות יש הערה של חברת הכנסת עאידה: יפותח בנציבות מנגנון בקרה אשר מטרתו לפקח על השימוש בסמכויות שהואצלו למשרדי הממשלה.

רועי פולקמן: גם זו הערה שנאמרה בדיון הקודם, נכניס אותה לפרק ההמלצות.

רועי פולקמן: עיקר השינויים הם בפרק שרגיש מבחינת חלק מחברי הוועדה, והוא פרק הייצוג ההולם.

רועי פולקמן: יש כאן כמה תיקוני נוסח, ואעבור על הנוסח שהוא מקובל מבחינתי.

רועי פולקמן: "מוצע כי המשרד לשוויון חברתי ייזום הקמת ועדה מיוחדת לקידום ומימוש התפיסה הממשלתית בדבר ייצוג הולם וגיוון תעסוקתי".

רועי פולקמן: שלום, אנחנו בדיוק עוברים על ההערות שלך.

רועי פולקמן: טוב שבאת.

רועי פולקמן: בוקר טוב, חברת הכנסת עאידה תומא סלימאן.

רועי פולקמן: אנחנו עוברים על ההערות שלך ומכניסים אותן פורמלית לנוסח ההמלצות בהליך האישורי.

רועי פולקמן: בפרק הסטודנטים הוספת: פיתוח תוכניות עתודה והתמחות ייחודיות לאוכלוסיות הזכאיות לייצוג הולם.

רועי פולקמן: אנחנו מכניסים את זה בדיוק בנוסח שכתבת.

רועי פולקמן: בפרק האצלת סמכויות כתבת: יפותח בנציבות מנגנון בקרה אשר מטרתו לפקח על השימוש בסמכויות שהואצלו למשרדי הממשלה.

רועי פולקמן: אנחנו מכניסים את זה בדיוק בנוסח הזה.

רועי פולקמן: עכשיו אנחנו עוברים על הפרק לייצוג הולם.

רועי פולקמן: "מוצע כי המשרד לשוויון חברתי ייזום הקמת ועדה מיוחדת לקידום ומימוש התפיסה הממשלתית בדבר ייצוג הולם וגיוון תעסוקתי על פי חוק לקבוצות אוכלוסייה ולנשים, ולהסרת חסמים בפני השתלבותם בשירות המדינה".

רועי פולקמן: זה הנוסח, נכניס אותו.

רועי פולקמן: "מעקב אחר מימוש כלים לקידום איזון חיי משפחה ותעסוקה, הסרת חסמים בפני נשים - - - כמו כן, בחינת סגירת הפערים שכר, הנובעים מסיבות שאינן קשורות מספר שעות העבודה".

רועי פולקמן: את הנוסח הזה אנחנו מכניסים.

רועי פולקמן: " פיתוח תוכניות עתודה והתמחות ייחודיות לקבוצות אוכלוסייה שמובטח להן ייצוג הולם על פי חוק.

רועי פולקמן: " זה כמו בסעיף הקודם.

רועי פולקמן: מעקב פרלמנטרי – פה הייתי מעדיף - - -

עאידה תומא סלימאן: היה לך סעיף על הורות שוויונית.

רועי פולקמן: והורדת אותו מפה?

עאידה תומא סלימאן: הורות שוויונית זו לא מטרה של ועדה שדנה ברפורמה.

רועי פולקמן: נכון.

רועי פולקמן: את אומרת מעקב אחרי מימוש כלים לאיזון חיי - - -

עאידה תומא סלימאן: כן.

עאידה תומא סלימאן: המטרה היא לקדם את הייצוג ההולם, והורות שוויונית – תשאירו את זה להיום אחרי הצהרים.

רועי פולקמן: מה יש היום אחרי הצהרים?

עאידה תומא סלימאן: הצעת החוק.

רועי פולקמן: בסדר, מקובל.

רועי פולקמן: הדבר היחידי, שברשותך, לא הייתי מפרט זה האם זה בידי ועדה מיוחדת או הוועדה לביקורת המדינה, אולי חלק מזה יקרה בוועדה שלך.

רועי פולקמן: אני חושב שצריך לכתוב "מעקב פרלמנטרי".

רועי פולקמן: נושא הייצוג ההולם, בעיניי, צריך להיות במעקב אצלך במידה רבה.

עאידה תומא סלימאן: נכון.

עאידה תומא סלימאן: אני מקיימת דיון בשבוע הבא.

רועי פולקמן: מצוין, ובאופן כללי אנחנו צריכים ללחוץ על השרה גמליאל שתקיים את אותו שולחן עגול ותווח אחת לכמה זמן.

עאידה תומא סלימאן: יש לי הצעה, שזה לא ייקרא שולחן עגול.

רועי פולקמן: ועדה?

רועי פולקמן: מצוין.

רועי פולקמן: לכן אני מציע שמה שנכתוב פה בסיכום זה "מעקב פרלמנטרי אחר היעדים הממשלתיים בתחום הגיוון התעסוקתי והייצוג ההולם של אוכלוסיות על פי חוק וכלי המדיניות להשגתם.

רועי פולקמן: " זה נוסח מאוד טוב – לוקחים את הנוסח שעאידה כתבה, רק בלי הסוגריים.

רועי פולקמן: בתוך הייצוג ההולם יש את הבולט שכתב חבר הכנסת אייכלר.

רועי פולקמן: הוא ביקש להוסיף פסקה שאומרת: "כחלק מתוכנית הגיוון התעסוקתי, ממליצה הוועדה להציב יעדים לקידום תעסוקת חרדים בשירות המדינה, תוך מעקב אחר המלצות הצוות המיוחד במשרד ראש הממשלה העוסק בהסרת חסמים לשילוב ובחינה של סוגיית ההכרה במבחני סאלד, לטובת קבלה לשירות.

רועי פולקמן: " עשינו את זה הכי רך שאפשר, אבל הוא ביקש.

עאידה תומא סלימאן: גם אני חשבתי על כל הנושא של יעדים ושל הכלים שעומדים בפני הנציבות.

עאידה תומא סלימאן: הבנתי שאתה נוטה לא להזכיר כלים ספציפיים, כי יש לך נטייה לחושב שאולי צריך לפתח כלים נוספים מעבר.

רועי פולקמן: נכון.

עאידה תומא סלימאן: אבל האמת, בלי להציב יעדים בכל הנושא של ייצוג הולם וגיוון תעסוקתי, זה לא יוביל לשום מקום.

רועי פולקמן: את לגמרי צודקת.

רועי פולקמן: כתבנו בהתחלה: "מוצע כי המשרד לשוויון חברתי ייזום הקמת ועדה מיוחדת לקידום ומימוש התפיסה הממשלתית", ואפשר להגיד: "וקביעת יעדים".

רועי פולקמן: נוסיף את זה כללי.

רועי פולקמן: אייכלר ביקש, מכיוון שהוא הקדיש לזה פרק - - -

עאידה תומא סלימאן: בסדר, בעניין החרדים.

רועי פולקמן: הוא ביקש שורה אחת על זה.

רועי פולקמן: יעדים גם בכללי.

עאידה תומא סלימאן: אם תוסיף גם קביעת יעדים בכללי, זה בסדר מבחינתי.

רועי פולקמן: בסדר.

רועי פולקמן: נוסיף את המילה "יעדים": "גיבוש תפיסה ממשלתית וקביעת יעדים בדבר גיוון תעסוקתי וקידום נשים".

עאידה תומא סלימאן: זה בדיוק למה חשבתי שצריך ועדה ולא שולחן עגול.

עאידה תומא סלימאן: שולחן עגול זה נשמע משהו לא מחייב, משהו שאין לו סמכויות לקבל החלטות בשם הממשלה.

עאידה תומא סלימאן: אבל ועדה – בכל זאת.

רועי פולקמן: אני מקבל את זה.

רועי פולקמן: אלה ההערות שהיו לנו לפרק ההמלצות.

עאידה תומא סלימאן: בגוף הדוח הגדול היה בעניין הפרוטוקולים.

רועי פולקמן: זה תיקוני נוסח?

עאידה תומא סלימאן: כן.

עאידה תומא סלימאן: אחד היה תיקוני נוסח - אני אף פעם לא אומרת "בני מיעוטים", זו לא הטרמינולוגיה שלי.

רועי פולקמן: כן, אני רואה – אוכלוסייה ערבית.

רועי פולקמן: אפשר להכניס את התיקונים האלה לפי מה שכתוב כאן.

רועי פולקמן: בפרק 2.4 - - -

עאידה תומא סלימאן: הוספתי דברים שאמרתי ולא נכנסו, רק לשם הרישום ההיסטורי.

רועי פולקמן: נכניס נוסח מתוקן.

רועי פולקמן: אמרתי שהסיבה שאנחנו עושים עכשיו זה רק בגלל הפורמליסטיקה של ה-30 בחודש, שנגמר מועד הוועדה ולא רצינו להאריך.

רועי פולקמן: לכן נאשר פורמלית, כי הבנתי שאנחנו צריכים להצביע על אישור הנוסח.

רועי פולקמן: פנינו לחברי הוועדה, הכנסנו קצת הערות של פרופ' טרכטנברג, הכנסנו הערות של אייכלר, הכנסנו הערות – אתם גם הייתם הגורם המרכזי הפעיל סביב הוועדה.

רועי פולקמן: העברנו לכל חברי כנסת.

רועי פולקמן: אם יתקבלו דברים נקודתיים – לא בהמלצות, אלא מסביב – על-ידי המכון לדמוקרטיה או אחרים, כמובן נביא לידיעתכם.

רועי פולקמן: אבל בגדול, זה הנוסח, זה הדוח ואלה ההמלצות.

רועי פולקמן: ככל שיהיו שינויים נביא אותם בפני חברי הוועדה, אם זה יהיה מהותי.

רועי פולקמן: מי בעד אישור ההמלצות?

רועי פולקמן: בעד – פה אחד

רועי פולקמן: המלצות הוועדה נתקבלו.

רועי פולקמן: בעד – פה אחד.

רועי פולקמן: אנחנו מודים לצוות שהגיע ב-8:30 בבוקר, ולנועה כמובן, שהגיעה אפילו ב-7:30 בבוקר ואפילו לפני כדי להשלים את התיקונים.

רועי פולקמן: תודה רבה, אני נועל את הישיבה.